text: 10 Sumaq rikchʼanachinaswan yachachirqa. "Jesusqa rijchʼanachinaswan parlarqa runasman; mana rijchʼanachinaswanqa mana imatapis yachacherqachu." (Mateo 13:34.) Ñuqanchikqa, entiendey mana atina yachachiykunata, riqsisqa imaswan rikchʼanachispa sumaqta yachachisqanmanta tʼukulla qhipakunchik. Jesusta uyariq runasqa, tarpuqkunata, tʼanta ruwaq warmista, qhatuspi pukllaq wawasta, challwasta japʼiqkunata, michiqkuna chinkasqa ovejasninkuta maskʼachkaqta ima sapa kuti rikuq kanku. Chayrayku Jesusqa, riqsisqanku imasllawan yachachispa sumaqta japʼiqanankupaq yanaparqa, sunqunkukamataq chayarqa (Mateo 11:16-19; 13:3-8, 33, 47-50; 18:12-14).